
DR.30.10.2017                                                        97                   

 
Begitu juga mereka yang bekerja dan mendapat gaji tetapi tidak ada kenaikan gaji. 

Jadi bagaimana mereka hendak mendepani masa depan dengan baik sekiranya perkara-
perkara yang asas seperti ini tidak dinyatakan ataupun yang tidak diulas dengan betul. 
Diletakkan satu landasan ekonomi yang sebenar bagi menyediakan generasi muda ini untuk 
berhadapan dengan masa depan yang cukup mencabar. 

Saya hendak nyatakan ini Tuan Yang di-Pertua kerana pada saya, saya 
berpendapat kita mesti memberikan tumpuan yang lebih kepada generasi muda ini. Tadi saya 
dengar perbahasan daripada Yang Berhormat Jasin yang menyebut tentang kadar 
pengangguran. Kalau Tuan Yang di-Pertua masih ingat ketika kita berbahas rang undang-
undang atau sekarang ini sudah menjadi satu Akta Insurans Pekerja yang kita bahas sampai 
12.30 tengah malam. Waktu itu di blok pembangkang kita membangkitkan kebimbangan kita 
tentang kadar pengangguran.  

Hari ini Yang Berhormat Jasin daripada blok kerajaan telah pun menyatakan 
bahawa memberikan satu statistik yang cukup menggerunkan kita di mana beliau menyebut 
bahawa dari tahun 2012 kadar pengangguran lebih kurang dalam 100,000 sekarang ini sudah 
pun mencecah 519,000 penganggur yang mana terutamanya youth unemployment, dengan 
izin, Tuan Yang di-Pertua. Maknanya orang-orang muda ini ramai yang menganggur. 

Jadi ini satu perkara yang cukup serius dan saya tidak nampak bagaimana dalam 
belanjawan ini masalah youth unemployment, dengan izin Tuan Yang di-Pertua, tidak 
dibahaskan dengan begitu spesifik. Oleh sebab itulah saya beranggapan bahawa bajet ini 
walaupun mereka anggap sebagai inklusif, anggap sebagai ibu segala bajet pada saya ia 
tidak memandang dengan tepat dan meletakkan dasar ekonomi pada kerangka yang lebih 
jelas terutamanya dalam memberikan penekanan kepada aspek memperkasakan generasi-
generasi muda yang akan datang. 

Tuan Yang di-Pertua, saya ingin ingatkan kerajaan, saya juga ingin tanya kepada 
kerajaan memang dari awal tadi diungkapkan tentang laporan Bank Dunia. Diungkapkan 
bagaimana pertumbuhan ekonomi sekarang ini mencecah 5 peratus. Ini satu perkara yang 
baik, very good. Akan tetapi, yang perlu saya ingatkan Dewan ini bahawa di sana ada satu 
pandangan daripada Nobel Laureate Economy, pemenang anugerah Nobel Laureate 
Economy yang pernah datang ke Malaysia iaitu Profesor Stiglitz. 

Beliau menulis satu buku bertajuk “The Great Divide”. Dalam buku ini beliau 
mengungkapkan bahawa GDP ataupun pertumbuhan ekonomi ini bergantung kepada 
kesibukan ekonomi. Ekonomi sibuk, rencam, pelbagai maka naiklah GDP, naiklah 
pertumbuhan. Cuma beliau mengingatkan bahawa adakah kita sibuk buat aktiviti ekonomi 
yang betul. Ini kerana kalau tidak ia tentunya akan menyebabkan berlakunya yang disebut 
sebagai inequality atau kesenjangan ekonomi di antara yang kaya dan juga yang miskin. 
Itulah yang berlaku sekarang ini di dalam suasana hari ini. 

Saya hendak minta Wakil Rakyat di dalam Dewan ini termasuk kerajaan jangan kita 
beranggapan atau jangan kita mempunyai satu sifat dipanggil denial syndrome. Let’s look 
into the matter. Turunlah ke pasar, berjumpalah dengan rakyat, tanyalah mereka kenapa 
harga barang ini naik? Kenapa mereka tidak mampu? Ini bukan soal hendak kempen waktu 
politik atau pilihan raya. This is about the people, dengan izin Tuan Yang di-Pertua. Kita tanya, 
apa salah kita tanya kepada rakyat dan itulah rakyat yang akan sebut banyak kali masalah 
yang berlaku di bawah ini.  

Saya hendak nyatakan bahawa kalau itu berlakunya keadaan ini dan sokongan dan 
pandangan saya juga didukung baru-baru ini oleh Profesor Jomo Kwame Sundaram yang 
menulis satu artikel yang begitu baik yang menyatakan bahawa kalau tidak dikawal keadaan 
ini dalam masa yang sama kita kenakan cukai regressive tax, dengan izin Tuan Yang di-
Pertua, cukai GST maknanya tidak kira yang miskin atau yang kaya bila dia pakai, bila dia 
consume dia kena bayar cukai tapi dalam masa yang sama kita tarik subsidi. RM43 bilion dari 
tahun 2012 sekarang ini tinggal lebih kurang dalam RM20 bilion. Ini tentunya akan 
menyebabkan  berlakunya kesenjangan ekonomi. Gaji tidak naik, cukai kena bayar setiap 
hari dan barang itu semakin naik. 

Saya sempat menghadiri persidangan ataupun mesyuarat Annual General Meeting 
World Bank dan IMF di Washington baru-baru ini. Ada satu wacana yang begitu menarik 
sekarang ini di peringkat IMF dan Bank Dunia iaitu yang berkaitan dengan polisi percukaian. 
Semua orang sedia maklum dan tadi saya tengok ramai yang quote daripada World Bank 
dan IMF kebetulan saya berada di sana. 



Begitu juga mereka yang bekerja dan mendapat gaji tetapi tidak ada kenaikan gaji. Jadi bagaimana mereka hendak mendepani masa depan dengan baik sekiranya perkara- perkara yang asas seperti ini tidak dinyatakan ataupun yang tidak diulas dengan betul. Diletakkan satu landasan ekonomi yang sebenar bagi menyediakan generasi muda ini untuk berhadapan dengan masa depan yang cukup mencabar. Saya hendak nyatakan ini Tuan Yang di-Pertua kerana pada saya, saya berpendapat kita mesti memberikan tumpuan yang lebih kepada generasi muda ini. Tadi saya dengar perbahasan daripada Yang Berhormat Jasin yang menyebut tentang kadar pengangguran. Kalau Tuan Yang di-Pertua masih ingat ketika kita berbahas rang undang- undang atau sekarang ini sudah menjadi satu Akta Insurans Pekerja yang kita bahas sampai 12.30 tengah malam. Waktu itu di blok pembangkang kita membangkitkan kebimbangan kita tentang kadar pengangguran. Hari ini Yang Berhormat Jasin daripada blok kerajaan telah pun menyatakan bahawa memberikan satu statistik yang cukup menggerunkan kita di mana beliau menyebut bahawa dari tahun 2012 kadar pengangguran lebih kurang dalam 100,000 sekarang ini sudah pun mencecah 519,000 penganggur yang mana terutamanya youth unemployment, dengan izin, Tuan Yang di-Pertua. Maknanya orang-orang muda ini ramai yang menganggur. Jadi ini satu perkara yang cukup serius dan saya tidak nampak bagaimana dalam belanjawan ini masalah youth unemployment, dengan izin Tuan Yang di-Pertua, tidak dibahaskan dengan begitu spesifik. Oleh sebab itulah saya beranggapan bahawa bajet ini walaupun mereka anggap sebagai inklusif, anggap sebagai ibu segala bajet pada saya ia tidak memandang dengan tepat dan meletakkan dasar ekonomi pada kerangka yang lebih jelas terutamanya dalam memberikan penekanan kepada aspek memperkasakan generasi- generasi muda yang akan datang. Tuan Yang di-Pertua, saya ingin ingatkan kerajaan, saya juga ingin tanya kepada kerajaan memang dari awal tadi diungkapkan tentang laporan Bank Dunia. Diungkapkan bagaimana pertumbuhan ekonomi sekarang ini mencecah 5 peratus. Ini satu perkara yang baik, very good. Akan tetapi, yang perlu saya ingatkan Dewan ini bahawa di sana ada satu pandangan daripada Nobel Laureate Economy, pemenang anugerah Nobel Laureate Economy yang pernah datang ke Malaysia iaitu Profesor Stiglitz. Beliau menulis satu buku bertajuk "The Great Divide". Dalam buku ini beliau mengungkapkan bahawa GDP ataupun pertumbuhan ekonomi ini bergantung kepada kesibukan ekonomi. Ekonomi sibuk, rencam, pelbagai maka naiklah GDP, naiklah pertumbuhan. Cuma beliau mengingatkan bahawa adakah kita sibuk buat aktiviti ekonomi yang betul. Ini kerana kalau tidak ia tentunya akan menyebabkan berlakunya yang disebut sebagai inequality atau kesenjangan ekonomi di antara yang kaya dan juga yang miskin. Itulah yang berlaku sekarang ini di dalam suasana hari ini. Saya hendak minta Wakil Rakyat di dalam Dewan ini termasuk kerajaan jangan kita beranggapan atau jangan kita mempunyai satu sifat dipanggil denial syndrome. Let's look into the matter. Turunlah ke pasar, berjumpalah dengan rakyat, tanyalah mereka kenapa harga barang ini naik? Kenapa mereka tidak mampu? Ini bukan soal hendak kempen waktu politik atau pilihan raya. This is about the people, dengan izin Tuan Yang di-Pertua. Kita tanya, apa salah kita tanya kepada rakyat dan itulah rakyat yang akan sebut banyak kali masalah yang berlaku di bawah ini. Saya hendak nyatakan bahawa kalau itu berlakunya keadaan ini dan sokongan dan pandangan saya juga didukung baru-baru ini oleh Profesor Jomo Kwame Sundaram yang menulis satu artikel yang begitu baik yang menyatakan bahawa kalau tidak dikawal keadaan ini dalam masa yang sama kita kenakan cukai regressive tax, dengan izin Tuan Yang di- Pertua, cukai GST maknanya tidak kira yang miskin atau yang kaya bila dia pakai, bila dia consume dia kena bayar cukai tapi dalam masa yang sama kita tarik subsidi. RM43 bilion dari tahun 2012 sekarang ini tinggal lebih kurang dalam RM20 bilion. Ini tentunya akan menyebabkan berlakunya kesenjangan ekonomi. Gaji tidak naik, cukai kena bayar setiap hari dan barang itu semakin naik. Saya sempat menghadiri persidangan ataupun mesyuarat Annual General Meeting World Bank dan IMF di Washington baru-baru ini. Ada satu wacana yang begitu menarik sekarang ini di peringkat IMF dan Bank Dunia iaitu yang berkaitan dengan polisi percukaian. Semua orang sedia maklum dan tadi saya tengok ramai yang quote daripada World Bank dan IMF kebetulan saya berada di sana.